title: Articlo partitivo en francés
text: L'articlo partitivo en francés se fa servir debant de substantivos incontables pa indicar quantidatz globals d'ixos substantivos. A formas d'articlo partitivo en francés son du, de la y des.
  
  Determinant partitivo singular 
  Dende o punto de vista morfolochico, l'articlo partitivo "singular" ye o mesmo que l'articlo definiu singular precediu d'a preposición de:
   Forma masculina contracta : « du » ; 
   Forma feminina : « de la » ;
   Forma epicena : « de l' » (debant una parola que encomienza foneticament por vocal) :
  Je bois du lait, de l'orgeat, de la grenadine et de l'eau.
  "Yo bebo leit, horchata, granadina y augua".
   As formas « de la » y « de l' » son composaus flexivos deseparaus.
  
  O singular se combina con un substantivo incontable pa designar-ne por un regular un d'inanimau (du sable, "arena"). Si en designa un d'animau (un animal millor que un ser humán), lo transforma en materia consumible: 
  Un veau [articlo indefiniu] (un vediello); le veau [articlo definiu] ; du veau [articlo partitivo].
  
  L'articlo partitivo presenta una forma identica a la d'a preposición de. Con tot y con ixo no s'ha de confundir-los:
  Je parle de l'eau. / Je veux de l'eau.
  En o primer eixemplo, « de l'  » ye l'articlo definiu precediu d'a preposition « de » (« eau » ye doncas C.O.I. d'o verbo « parle »). En o segundo, « de l'  » ye un articlo partitivo (« eau » ye doncas complemento directo d'o verbo « veux », ya que no bi ha preposición). La diferencia ye significativa en o pronombre relativo: L'eau dont je parle / L'eau que je veux. Manimenos, por atracción con a forma preposicional, o pronombre obchecto no concuerda con o COD: J'ai mis de l'eau sur la table / L'eau que j'ai mise / J'en ai mis.
  
   Determinant partitivo plural 
  Como designant d'una part no contable d'un continuum, l'articlo partitivo no habría de tener que formas singulars.
   
   Manimenos dende l'inte que substantivo en qüestión no existe que en plural (pluralia tantum), se fa servir a forma epicena de l'articlo indefiniu des, devez calcada dende l'articlo definiu plural precedida d'a preposición de (devez una forma contracta):Des archives ("archivos"), des cendres ("cenisas"), des décombres ("enruna"), des rillettes (un plato francés pareixiu a las chichorras), des ténèbres, des vivres…
  
  De fueras d'estos casos particulars, un sintagma actualizau por un articlo partitivo singular no puede dicir-se en plural sin cambiar semanticament:
  
  Por eixemplo, « des eaux » ye o plural de « une eau », y no pas o de « de l'eau », que normalment no en tien.
  
  L'articlo partitivo plural debant un COD quasi siempre ye convertiu en « de » por un verbo en forma negativa :
  Il mange des rillettes / Il ne mange jamais de rillettes.
  
  Un atro caso de reducción d'o partitivo a la suya forma preposicional de ye quan o substantivo ye precediu d'un adchectivo, manimenos en francés coloquial actual bi ha tendencia a no seguir esta norma:La candidate a des connaissances en informatique.La candidate a de bonnes connaissances en informatique.
  
   Referencias 
  
   Bibliografía 
   Gramática francesa. Larousse Editorial, S.A, 2014.
   Jesús Cantera y Eugenio de Vicente: Gramática francesa. Editorial Cátedra, S.A., 1999.
   Ludivine Glaud, Yves Loiseau, Elise Merlet: Grammaire essentielle du françáis. B1. Les Éditions Didier, 2015.
   Élodie Heu: Le nouvel édito. Niveau B1''. Les Éditions Didier, 2012.</ref>
  
  Se veiga tamién 
  Partitivo.
  
  Partitivo
  Francés